પણ આમાં તાજેતરમાં એક કન્યાનો જે વિડિયો આવ્યો છે તે ચોંકાવનારો છે. ખૂબ જ સુંદર, ઉદ્ઘોષક કે આરજે કક્ષાનો અવાજ ધરાવતી એક કન્યા સાહિત્યિક ઢબે “કવિએ માટલાને પૂછ્યું, કાળઝાળ ગરમીમાં તું આટલું શીતળ જળ કઈ રીતે આપે છે?…” આ રીતે આખી વાત શરૂ કરે છે અને આપણને થાય કે માટલાનો જવાબ કોઈ સુવિચાર પ્રકારનો હશે અથવા રમૂજી હશે પરંતુ છેલ્લે રમૂજમાં ગાળ આવે છે. આ ચોંકાવનારી વાત એટલે છે કે ગુજરાતની કન્યાઓ આ પ્રકારની ગાળ આ રીતે પોતાનો વિડિયો બનાવીને મૂકે તે માની શકાય નહીં. હિન્દીમાં “ચાય બના દું?” વિડિયો આવે જ છે જેમાં કોઈ નાનો છોકરાનો અવાજ છે પરંતુ અભિનય આવી કન્યાઓ કરી રહી છે.